সোনার ময়না পাখি (চলচ্চিত্র)
সোনার ময়না পাখি আনোয়ার সিরাজী পরিচালিত এবং ২০০৬ সালে মুক্তিপ্রাপ্ত একটি বাংলা চলচ্চিত্র। গ্রামবাংলার জনপ্রিয় একটি লোকগান "আমার সোনার ময়না পাখি"-এর মূখরাকে শিরোনাম হিসেবে নির্বাচিত করে চলচ্চিত্রটি নির্মিত হয়েছে এবং চলচ্চিত্রটিতে বহুবার উক্ত সংগীতটি পরিবেশনা করা হয়েছে। সোনা, ময়না এবং পাখি নামক তিনটি প্রধান চরিত্রকে কেন্দ্র করেই চলচ্চিত্রটি বিকশিত হয়েছে এবং এই চরিত্রগুলোতে অভিনয় করেছেন ফেরদৌস (সোনা), মৌসুমী (ময়না), ইরিন (পাখি)! এছাড়াও বাংলাদেশের তুমুল জনপ্রিয় অভিনেতা-অভিনেত্রী গণ এতে অভিনয় করেছেন। যথা: ওয়াসিম, সুচরিতা, প্রবীর মিত্র, অমল বোস (ওরফে ইজ্জত আলী) সহ আরো অনেকেই।